Covid-19-statistieke: SA steek 20 000-kerf verby | Maroela Media
Covid-19-statistieke: SA steek 20 000-kerf verby
Op dag 57 van die landwye staat van algehele afsondering staan die getal bevestigde Covid-19-gevalle in Suid-Afrika nou op 20 125, 'n styging van 988 sedert 'n dag gelede.
Dr. Zweli Mkhize, minister van gesondheid, het Vrydagaand gesê nóg 28 Covid-19-verwante sterftes is bevestig.
Die dodetal weens die pandemie staan tans op 397.
Altesaam 17 599 toetse vir die nuwe koronavirus is die afgelope 24 uur gedoen en 'n totaal van 543 032 toetse is tot op hede in Suid-Afrika gedoen.
Altesaam 10 104 mense het reeds van die nuwe koronavirus herstel.
In die Wes-Kaap, wat steeds die episentrum van die virus in Suid-Afrika is, het 12 519 mense tot dusver die virus opgedoen. Die provinsie het reeds 107 567 toetse, of amper 'n kwart van alle toetse in die land, gedoen.
Die provinsie het R1,4 miljard bewillig vir die aankoop van voorraad soos persoonlike beskermende toerusting, mediese toerusting en beddens. Die geld sal ook vir humanitêre hulp aangewend word om die uitwerking van die afsonderingstydperk op inwoners te verminder.
Nagenoeg R168 miljoen sal aan kwarantyn- en isolasiefasiliteite, wat die oprig van 'n veldhospitaal insluit, bestee word.
Mkhize is nou so besig om Prof Gray sleg te maak hy nie meer tyd vir die virus nie
Soos enige een kan sien, ten spyte daarvan dat die aantal nuwe toetse per dag vir 2 dae agtermekaar heelwat minder was, het die positiewe gevalle en sterftes gestyg. Dit lyk dus logies dat die regering se drakoniese onlogiese regulasies niks help om die kurwe v positiewe gevalle en sterftes af te plat nie. Dit maak goeie bewyse vir n saak v oortreding vd PFMA van Zuma en haar bevelsraad dat hulle belastinggeld vermors deur drank en sigaret verkope te verbied. Hulle moet bewys dat dit werk. Sal graag hulle bewyse wil sien. Blote spekulasie. Geen bewyse. Mense rook en… Lees meer »
Dit lyk nie vir my of die afsonderingsmaatreels, wat die ekonomie verwoes en almal se lewens ontwrig, enige uitwerking op die statistiek het nie. Kamtig die kurwe afplat! Dis reeds bewys (Tanzanie) dat die toetse nie betroubaar is nie. Simptome vir Covid-19 en gewone griep is dieselfde. Hoeveel griepgevalle gaan hierdie winter as Covid-19 getel word? Jammer, maar ek vertrou nie meer enige statistiek wat deur die regering verskaf word nie. Dit sluit in die 4% inflasiekoers en matriekslaagsyfers.
Die grafieke is foutief of deels of almal
As die virus sy oorsprong uit die VSA of Europa gehad het , en die wereld besmet het sou daar al misiele gevlieg het . Nog geen frons oor hul broers in sjina nie of glo hulle steeds die ambassadeur wat vertel dat die VSA dit geplant het ?